Lectio quinta

Irrideant stulti haruspices, putent eos vanos, futiles; tamen sapientissimi viri et eventus et res eorum disciplinam comprobant. Spernant etiam Babylonios; at ii tanta acie mentis caeli signa et stellarum motus observant, ut futura praevideant. Barbari hi, vani illi atque fallaces? Attamen, ut Graecorum historia docet, Craeso, Alexandro, Atheniensium et Lacadaemoniorum ducibus, et ceteris, vera Pythii Apollinis sacerdotes responderunt.

Sulla, post Portae Collinae pugnam contra Marianos, urbem victor intravit et multos homines inermes et securos, qui se per legatos dederant, contra ius divinum interfecit. Non solum Mariani adversarii sed multi innocentes et etiam ipsius Sullanae partis vitam amiserunt. Ita liberae per urbem caedes accidebant et percussores sollicitati vel ira vel praedae cupiditate passim errabant noves neces quaerentes. Igitur omnes aperte improbabant quod singuli timebant; tunc Q. Catulus palam Sullae dixit: «Cum quibus civibus tantem vivemus, si ni bello armatos, in pace inermes viros occidimus? Tunc Sulla primum infamem tabulam proscriptionis induxit.

Vercingetorix, ubi de Caesaris adventu cognovit, oppugnatione destitit atque obviam Caesari proficiscitur. Ille oppidum Butirigum positum in via Noviodunum oppugnare instituerat. Quo ex oppido cum legati ad eum venissent oratum ut sibi ignosceret suaeque vitae consuleret, ut celeritate reliquas res conficeret, qua plerasque erat consecutus, arma conferri, equos produci, obsides dari iubet.

Magnus es, Domine, et laudabilis valde: magna virtus tua et sapientiae tuae non est numerus. Et laudare te vult homo, aliqua portio creaturae tuae, et homo circumferens mortalitalem suam, circumferens testimonium peccati sui et testimonium, quia superbis resistis: et tamen laudare te vult homo, aliqua portio creaturae tuae. Tu excitas, ut laudare te delectet, quia fecisti nos ad te et inquietum est cor nostrum, donec requiescat in te. Da mihi, Domine, scire et intellegere, utrum sit prius invocare te an laudare te et scire te prius sit an invocare te. Sed quis te invocat nesciens te? Aliud enim pro alio potest invocare nesciens. An potius invocaris, ut sciaris? Quomodo autem invocabunt in quem non crediderunt? Aut quomodo credunt sine praedicante? Et laudabunt Dominum qui requirunt eum. Quaerentes enim inveniunt eum et invenientes laudabunt eum. Quaeram te, Domine, invocans te et invocem te credens in te: praedicatus enim es nobis. Invocat te, Domine, fides mea, quam dedisti mihi, quam ispirasti mihi per humanitatem filii tui, per ministerium praedicatoris tui.